Скримин Џеј Хокинс

**Скримин Џеј Хокинс** (анг: *Screamin’ Jay Hawkins;* вистинско име: **Џеласи Џеј** **Хокинс**; 18 јули 1929 – 12 февруари 2000) ― американски кантавтор, музичар, глумец, филмски продуцент и боксер. Познат е претежно по неговиот моќен оперски глас и театралните изведби на неговите песни како „I Put a Spell on You“, а понекогаш при сценските настапи користел реквизити кои предизвикуваат ужас, со што се смета за пионер на шок рокот. За улогата во независниот филм *Мистериозен воз (*анг: *Мystery Train,* 1989) бил номиниран за наградата Independent Spirit за најдобра споредна машка улога.

## Живот и кариера
мини|Хокинс во 1957 година.
Хокинс е роден и пораснал во Кливленд, Охајо. На 18-годишна возраст, Хокинс бил даден на посвојување и набргу потоа бил посвоен од Blackfoot Confederacy. Хокинс како дете студирал класично пијано, а гитара научил да свири во своите 20-ти.

Во Конзерваториумот за музика во Охајо студирал оперско пеење. Тој прво сакал да стане оперски пејач (Хокинс ги навел Пол Робесон и Енрико Карузо како негови музички идоли), но откако не успеал тој започнал кариера како традиционален блуз пејач и пијанист.

За време на Втората светска војна служел во американската армија во Тихиот Океан. Во војската, тој исто така ги забавувал војниците како дел од неговата служба. Во 1944 година, се пријавил во воздухопловните сили на Армијата на САД, почесно бил отпуштен во 1952 година. Хокинс бил страствен и исклучително добар боксер за време годините поминати во американската армија (а подоцна и во воздухопловните сили). Во 1949 година, тој бил боксерски шампион во среднотешка категорија на Алјаска.
алт=Image of "I Put A Spell On You" record label.|мини| Плочата со ''I Put A Spell On You'' .
Во 1951 година, Скримин Џеј Хокинс снимил неколку песни за гитаристот од Филаделфија, Тајни Грајмс објавени за Atlantic Records. Кога почнал да настапува како солист, неговиот прв сингл „Why Did You Waste My Time“ бил изведен со придружба на бендот од Грајмс. Во 1956 година, Хокинс потпиша со OKeh Records . Кога Хокинс станал соло изведувач, тој често настапувал облечен во стилска гардероба која вклучувала: кожи од леопард, црвена кожа и капи со широк обод. Неговите настапи на кои на сцената носел запален ковчег станале легендарни. Другите реквизити и сценски ефекти, кои ги користел биле пример за неколку генерации „шок рокери“; користел стапови за одење, (пластични) змии, но и „Хенри“, череп што пуши и зборува, како и многу други револуционерни пиротехнички ефекти.

### "I Put a Spell on You"
Негово најуспешно издание било, „I Put a Spell on You“ (1956). Песната била ставена на списокот од 500 песни што го обликуваа рокенролот според Куќата на славата на рокенролот. Според *AllMusic Guide to the Blues*, „Хокинс мелодијата прво ја замислил  како балада“. За време на снимањето на песната целата група била пијана, а „Хокинс врескал, грофтал и рикал низ мелодијата“. Како резултат на ова не добил балада, туку „сурова, грлена песна“ која станала негов најголем комерцијален успех и се смета дека се продала во над еден милион копии, иако не успеала да се пласира на *[[Билборд (магазин)|Билбордовите]]* поп или R&B топ-листи.
лево|мини| Хокинс на настап во 1979 година.
„I Put a Spell On You“ станала класика, преработена од многу други музичари како: Creedence Clearwater Revival, Нина Симон, Алан Прајс, The Animals, Тhem со Ван Морисон, Артур Браун, Брајан Фери, Бади Гај, Карлос Сантана, Тим Кари, Леон Расел, Џо Кокер, Ник Кејв, Мерилин Менсон, Мика Парис, Дејвид Гилмор, Џеф Бек, Џос Стоун, Дијаманда Галас и Ени Ленокс. Оригиналната верзија на Хокинс била прикажана епизодата од *[[Симпсонови]]* од 2003 година, „Спелувам најбрзо што можам“.

### Подоцнежна кариера
мини|Хокинс во 1984 година.
Подоцнежните изданија на Хокинс вклучуваат „Constipation Blues“, „Orange Colored Sky“ и „Feast of the Mau Mau“. Но, ниедно негово издание не го надминал монументалниот успех на „I Put a Spell on You“. Во Париз во 1999 година и на фестивалот „Вкусот на Чикаго“, тој ја извел „Constipation Blues“ на тоалет школка на сцената.

Во текот на 60-тите и 70-тите години тој продолжил да снима, а бил на турнеи претежно низ Европа, каде бил многу популарен. Немал успех во САД сѐ додека режисерот Џим Џармуш не ја ставил „I Put a Spell on You“ на саундтракот - и длабоко во заплетот - на неговиот филм *Почудно од рај* (*Stranger Than Paradise,* 1983), а потоа на самиот Хокинс му дал улога на ноќен службеник во хотел во неговиот *Мистериозен воз* (*Mystery Train*). По оваа улога имал уште неколку филмски појавувања како: *Пердита Дуранго* (шп. *Perdita Durango*) и *Бес во Харлем* (*A Rage in Harlem*).

Во јули 1991 година, Хокинс го издал албумот *Black Music for White People*. На албумот има преработки на две композиции од Том Вејтс: „Heart Attack and Vine“ и „Ice Cream Man“. Во 1993 година, Хокинс се преселил во Франција.

Во 1992 година, бил на турнеја со Клеш и Ник Кејв, и не само што станал дел од блуз фестивалите, туку се појавил и на многу филмски фестивали.

## Личен живот
Од 1962 до 1971 година, Хокинс живеел во самонаметнат егзил на Хаваи. Хокинс имал шест брака; неговата последна сопруга имала 31 година кога тој починал. Неговата партнерка во пеењето Шаутин Пет Њуборн  од љубомора го избодела со нож кога тој се оженил со Вирџинија Сабелона. Имал три деца со неговата прва сопруга, а тврдел дека има вкупно 57 или 75 деца. По неговата смрт, неговиот пријател и биограф Марал Ниголијан отворил веб-страница за да ги прати овие деца, тој идентификувал 33, од кои најмалку 12 се сретнале меѓусебно во 2001 година.

### Смрт
Хокинс починал по итна операција од аневризма на 12 февруари 2000 година, во Неји на Сена, Франција, во близина на Париз, на 70-годишна возраст.

## Дискографија

### Студиски албуми

* 1958 *At Home with Screamin' Jay Hawkins* (Okeh/Epic) – другите изданија се насловени како *Screamin' Jay Hawkins* and *I Put a Spell on You*
* 1965 *The Night and Day of Screamin' Jay Hawkins* (Planet/52e Rue Est) – исто така насловен како *In the Night and Day of Screamin' Jay Hawkins*
* 1969 *...What That Is!* (Philips)
* 1970 *Because Is in Your Mind (Armpitrubber)* (Philips)
* 1972 *A Portrait of a Man and His Woman* (Hotline) – реиздаден како *I Put a Spell on You* and *Blues Shouter*
* 1977 *I Put a Spell on You* (Versatile – снимки од 1966 to 1976)
* 1979 *Screamin' the Blues* (Red Lightnin' – снимки од 1953 to 1970)
* 1979 *Lawdy Miss Clawdy* (Koala)
* 1983 *Real Life* (Zeta)
* 1990 *The Art of Screamin' Jay Hawkins* (Spivey)
* 1991 *Black Music for White People* (Bizarre/Straight Records/Planet Records)
* 1991 *I Shake My Stick at You* (Aim)
* 1993 *Stone Crazy* (Bizarre/Straight/Planet)
* 1994 *Somethin' Funny Goin' On* (Bizarre/Straight/Planet)
* 1998 *At Last* (Last Call)

### Албуми во живо

* 1984 *Screamin' Jay Hawkins and the Fuzztones Live* (Midnight Records)
* 1988 *At Home with Jay in the Wee Wee Hours* (Midnight Records)
* 1988 *Live & Crazy* (Blue Phoenix)
* 1991 *Screamin' Jay Hawkins and the Chikenhawks: Dr. Macabre* (Trade Service)
* 1993 *Rated X* (Sting S) — recorded in 1970
* 1999 *Live at the Olympia, Paris* (Last Call) — live with one new studio recording

### '''Синглови'''

* 1953 "Not Anymore" / "Baptize Me in Wine" [Timely 1004]
* 1954 "I Found My Way to Wine" / "Please Try to Understand Me" [Timely 1005]
* 1955 "You're All of Life to Me" / "Well I Tried" [Wing 90005]
* 1955 "This Is All" / "(She Put The) Whammee (On Me)" [Mercury 70549]
* 1956 "Even Though" / "Talk About Me" [Wing 90055]
* 1956 "I Put a Spell on You" / "Little Demon" [OKeh 7072]
* 1957 "You Made Me Love You" / "Darling, Please Forgive Me" [OKeh 7084]
* 1957 "Frenzy" / "Person to Person" [OKeh 7087]
* 1958 "Alligator Wine" / "There's Something Wrong with You" [OKeh 7101]
* 1960 "I'm So Glad (To Be Back)" / "The Pass" [Red Top 126]
* 1962 "I Hear Voices" / "Just Don't Care" [Enrica 1010]
* 1962 "Ashes" / "Nitty Gritty" w/ Shoutin' Pat (Newborn) [Chancellor 1117]
* 1966 "Poor Folks" / "Your Kind of Love" [Providence 411]
* 1970 "Do You Really Love Me" / "Constipation Blues" [Philips 40645]
* 1973 "Monkberry Moon Delight" / "Sweet Ginny" [Queen Bee 1313]
* 1993 "Heartattack and Vine" / "I Put a Spell on You" / "On the Job" [Columbia 6591092]

## Филмографија

### Филм

## Наводи

Категорија:Американски филмски глумци
Категорија:Американски пејачи и пејачки од 20 век
Категорија:Американски соул пејачи
Категорија:Американски рок пејачи
Категорија:Починати во 2000 година
Категорија:Родени во 1929 година
Категорија:Рокенрол музичари
Категорија:Американски рок пијанисти
Категорија:Американски блуз пијанисти
Категорија:Американски блуз пејачи
Категорија:Американски ритам и блуз музичари
Категорија:Афроамерикански пијанисти
Категорија:Луѓе од Неји на Сена
Категорија:Музичари од Кливленд